વોશિંગ્ટન- અમેરિકાના વિદેશ પ્રધાન માઈક પેમ્પિયોએ જણાવ્યું કે, ટ્રમ્પ પ્રશાસન રશિયાને કોઈ પણ અમેરિકન નાગરિકની પૂછપરછ કરવાની પરવાનગી આપશે નહીં. વધુમાં પોમ્પિયોએ એ વાતને પણ નકારી કાઢી કે, વર્ષ 2016માં અમેરિકાની પ્રેસિડેન્ટની ચૂંટણીમાં રશિયાના હસ્તક્ષેપની તપાસ કરવા માટે અમેરિકા રશિયાના કોઈ અનુરોધનો સ્વીકાર કરશે. મહત્વનું છે કે, રશિયાના પ્રેસિડેન્ટ વ્લાદિમીર પુતિને હેલસિન્કીમાં અમેરિકન પ્રેસિડેન્ટ ડોનાલ્ડ ટ્રમ્પ સાથે સંયુક્ત પત્રકાર પરિષદને સંબોધન કરવા દરમિયાન એવી દરખાસ્ત કરી હતી કે, જો અમેરિકા તેના કેટલાક લોકોની પૂછપરછ કરવાની પરવાનગી રશિયાને આપે તો, આ પરિસ્થિતિમાં રોબર્ટ મુલરની ટીમ મામલામાં આરોપી બનાવવામાં આવેલા 12 રશિયના એજન્ટો સાથે વાતચીત કરવા આવી શકે છે.